*Par atklāta konkursa “Sabiedriskā transporta riepu piegāde”*

*(ID Nr. RS/2024/17) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) iepirkuma gaitā no iespējamā pretendenta ir saņēmusi lūgumu sniegt atbildes uz šādiem jautājumiem:

**1.jautājums:**

Kā tiks kontrolēts riepu nobraukums un kas veiks kontroli (spiediena riepās ievērošana, jo mūsu pieredzē tas ir viens no galvenajiem nobraukumu ietekmējošiem faktoriem, kas arī visbiežāk netiek pārbaudīts un ievērots)?

Vai līgumu iespējams papildināt ar punktu, ka piegādātāja atbildīgā persona var veikt riepu vizuālo un spiediena pārbaudi reizi mēnesī?

**Atbilde:**

Lai nodrošinātu ekspluatācijā izsniegtās riepas tehniskā stāvokļa kontroli līdz tās norakstīšanai saskaņā ar Sabiedrībā noteikto kārtību, riepu uzskaita informācijas sistēmā - riepu uzskaites programmā, piesaistot tās attiecīgajam transportlīdzeklim.

Katru riepu uzskaita no tās ekspluatācijas uzsākšanas brīža, izveidojot riepu uzskaites programmā attiecīgu datni transportlīdzeklim, kurā norāda šādu informāciju:

* + riepas numuru;
  + riepas pirmreizējās uzstādīšanas datumu;
  + riepas modeli un ražotājfirmu;
  + struktūrvienību, kurā riepu ekspluatē.

Katrai riepai tiek uzskaitīts riepu nobraukums.

Kontroli par riepu tehnisko stāvokli veic Sabiedrības atbildīgās struktūrvienības par transportlīdzekļu tehniskā stāvokļa uzturēšanu un kvalitātes kontroli. Daļa no Sabiedrības rīcībā esošiem transportlīdzekļiem (autobusi, trolejbusi) ir aprīkoti ar riepu spiediena kontroles sistēmu, attēlojot vadītāja panelī aktuālo informāciju par gaisa spiedienu riepās. Atbilstoši noteiktai remontu un apkopes sistēmai gaisa spiediena kontrole tiek veikta katru dienu, vizuāli novērtējot riepu stāvokli, kā arī plānotajās apkopēs veicot pārbaudi ar mērierīci (manometru).

Vēršam uzmanību, ka saskaņā ar iepirkuma līguma 5.sadaļas “Preces kvalitāte un garantijas” 5.3.punktu garantija neattiecas uz preču bojājumiem, kas radušies to nekvalitatīvas montāžas un ekspluatācijas noteikumu neievērošanas rezultātā.

Ja Preču bojājumu pieteikuma gadījumā Pušu starpā radīsies strīds par bojājumu rašanās iemeslu, Pasūtītājs nodrošināsPiegādātājam iespēju veikt Preču ekspluatācijas noteikumu ievērošanas pārbaudi, pārbaudot gaisa spiedienu attiecīgajā riepā/ās vai saņemot informāciju no Pasūtītāja par plānotajās sabiedrisko transportlīdzekļu apkopēs veiktajām gaisa spiediena pārbaudēm riepās ar mērierīci (manometru).

**2.jautājums:**

Kādas sankcijas paredzētas, ja piedāvātās riepas nespēj veikt garantēto kilometrāžu?

**Atbilde:**

Ja pretendenta piedāvātās riepas nespēj veikt Tehniskajā specifikācijā norādīto minimālo garantēto nobraukumu saskaņā ar attiecīgo riepu ražotāja (rūpnīcas – izgatavotājas) tehniskajiem noteikumiem un kvalitātes standartiem, un tas tiks konstatēts piedāvājumu vērtēšanas laikā, tad šādu riepu piedāvājums var tikt noraidīts kā iepirkuma tehniskajai specifikācijai neatbilstošs piedāvājums. Ja pretendenta, ar kuru tiks noslēgts iepirkuma līgums, iepirkuma līguma ietvaros piegādātās riepas nespēs veikt Tehniskajā specifikācijā norādīto minimālo garantēto nobraukumu, tad jautājums tiks risināts iepirkuma līguma 5.nodaļā “Preces kvalitāte un garantijas” noteiktajā kārtībā, kas paredz (5.4.punkts), ka Līgumā norādītajā garantijas periodā Izpildītājs bez maksas nodrošina Preces bojājumu novēršanu un funkcionalitātes atjaunošanu vai Preces nomaiņu un piegādi uz Pasūtītāja pilnvarotās personas norādīto adresi, ja nav iespējams novērst bojājumus.

**3.jautājums:**

Kad ir jāveic pirmā piegāde pēc līguma noslēgšanas?

**Atbilde:**

Saskaņā ar iepirkuma līguma 4.2.punktu Izpildītājs piegādā Preci Pasūtījumā norādītajā piegādes vietā 10 (desmit) darba dienu laikā pēc Pasūtījuma saņemšanas Pušu pilnvaroto personu abpusēji saskaņotā laikā.

Pēc līguma noslēgšanas pirmais Preču pasūtījums varētu tikt veikts orientējoši mēneša laikā pēc līguma noslēgšanas.

**4.jautājums:**

Ir publiski zināms ka RP SIA Rīgas satiksme ir arī elektroautobusi vai uz šiem transporta līdzekļiem arī attiecas līdzvērtīgas riepu nobraukuma prasības (izmērs 275/70R22.5 -180 000km)?

**Atbilde:**

Izvirzītās riepu nobraukuma prasības tiek piemērotas visiem transporta veidiem.

Iepirkumu komisijas priekšsēdētāja Karīna Meiberga